СРЕДНО ОБЩООБРАЗОВАТЕЛНО УЧИЛИЩЕ
 ”Пейо Крачолов Яворов” – град Чирпан

ул.”П.К.Яворов” 6 пощенски код 6200

Директор: тел.0416/94496 info-2401178@edu.mon.bg

 Утвърдил:

Трифон Йорданов

Директор на СУ“П.К.Яворов“

 гр. Чирпан

**ЕТИЧЕН КОДЕКС**

**НА**

**УЧИЛИЩНАТА ОБЩНОСТ**

**В СУ „ П. К. ЯВОРОВ“**

**ГР. ЧИРПАН**

# **2025-2026**

***Етичният кодекс е създаден на основание* чл.175, ал.1, 2 и 3 *от Закона за предучилищното и училищното образование, приет от Педагогическия съвет с Протокол №16/09.09.2025г.***

***Утвърден е със Заповед на Директора №1161/12.09.2025г.***

**СЪДЪРЖАНИЕ**

1. **ВЪВЕДЕНИЕ**
2. **РАЗДЕЛ I. - ОСНОВНИ ПОЛОЖЕНИЯ**
3. **РАЗДЕЛ II. – МОРАЛНИ ОТГОВОРНОСТИ КЪМ УЧЕНИКА**
4. **РАЗДЕЛ ІІІ. МОРАЛНИ ОТГОВОРНОСТИ КЪМ СЕМЕЙСТВОТО**
5. **РАЗДЕЛ IV. МОРАЛНИ ВЗАИМООТНОШЕНИЯ МЕЖДУ КОЛЕГИТЕ**
6. **РАЗДЕЛ V. МОРАЛНИ ОТГОВОРНОСТИ МЕЖДУ УЧЕНИЦИТЕ**

**VII. РАЗДЕЛ VІ. МОРАЛНИ ВЗАИМООТНОШЕНИЯ МЕЖДУ УЧАСТНИЦИТЕ В ОБРАЗОВАТЕЛНИЯ ПРОЦЕС**

**VIII. РАЗДЕЛ VII. ВЗАИМООТНОШЕНИЯ С ОРГАНИЗАЦИОННИТЕ СТРУКТУРИ ОБЩИНА, РУО И МОН**

**IХ. РАЗДЕЛ VIII. ПРОФЕСИОНАЛНО ПОВЕДЕНИЕ**

**Х. РАЗДЕЛ IX. КОНФЛИКТ НА ИНТЕРЕСИ**

**ХI. РАЗДЕЛ Х. КОМИСИЯ ПО ЕТИКА**

**ХII. РАЗДЕЛ ХI. ВЪТРЕШНИ ПРАВИЛА ЗА НАБЛЮДЕНИЕ, УСТАНОВЯВАНЕ И ДОКЛАДВАНЕ НА НАРУШЕНИЯТА И ЗА ПРЕДПРИЕМАНЕ НА ПОСЛЕДВАЩИ МЕРКИ ПРИ ПРИЛАГАНЕ НА ЕТИЧНИЯ КОДЕКС**

**ХIII. ЗАКЛЮЧИТЕЛНИ РАЗПОРЕДБИ**

1. **ВЪВЕДЕНИЕ**

Етичният кодекс на училищната общност представя стандартите за етично поведение на участниците в образователния процес (ученици, учители и родители) и регламентира етичните правила и норми на поведение между тях.

1. **Раздел I**

**ОСНОВНИ ПОЛОЖЕНИЯ**

Чл.1. Настоящият кодекс определя етичните правила за поведение на учениците, учителите и родителите във СУ „Пейо Крачолов Яворов” – гр. Чирпан и има за цел да утвърди организационна култура, да издигане доброто име на образователната институция, както и да поддържа високо обществено доверие към нея.

Чл.2. (1). Дейността на училищната общност в СУ „Пейо Крачолов Яворов” се осъществява при спазване принципите на законност, лоялност, честност, безпристрастност, политическа неутралност, прозрачност, отговорност и отчетност.

(2) Всички участници в образователния процес са задължени да спазват действащото в Република България законодателство и да съдействат за провеждането на държавната политика в образованието, основаваща се на принципите на правовата държава.

(3) Основните участници в училищната общност / ученици, учители и родители/ в СУ „Пейо Крачолов Яворов” следват поведение, което не накърнява престижа на учебното заведение.

Чл.3. Работещите с ученици педагогически специалисти изпълняват своите функции, като се ръководят от основните човешки ценности и принципи:

(1). Юношеството е изключително важен период от живота на човека.

(2). Семейството е най-естествената среда за развитието на детето.

(3). Всеки ученик притежава неповторима уникалност и стойност.

Чл. 4. На всеки ученик е гарантирано правото на:

– свобода на изразяване на мнение;

– свобода на мисълта, съвестта и религията;

– формиране на собствени възгледи и право да ги изразява свободно;

Чл. 5. Всеки ученик има право на закрила за нормалното му физическо, умствено, нравствено и социално развитие.

Чл. 6. Във всички случаи следва да се защитават по най-добър начин интересите на ученика.

Чл.7. За всеки ученик, попаднал в риск, възниква спешна необходимост от специална закрила за извеждането му от рисковата ситуация.

Чл. 8. Учениците с изявени дарби се ползват от мерките за специална закрила

**III. Раздел ІІ**

**МОРАЛНИ ОТГОВОРНОСТИ КЪМ УЧЕНИКА**

Чл. 9. Да се разбира и уважава уникалността на всеки ученик.

Чл.10. Да се създава безопасна и здравословна среда, която стимулира социалното, емоционалното и физическото развитие на ученика.

Чл. 11. Да се работи винаги в най-добрия интерес на ученика.

Чл. 12. Да се осигуряват на учениците с увреждания равни възможности за достъп до адекватни грижи и образование.

Чл. 13. Да не се участва в практики, които не зачитат достойнството на ученика или са опасни и вредни за физическото и емоционалното му здраве и развитие.

Чл. 14. Да не се участва в практики, които дискриминират по някакъв начин учениците на основата на раса, етнически произход, религия, пол, сексуална ориентация, националност, език, способности или на базата на статуса, поведението или убежденията на родителите.

Чл. 15. Да се прилагат законите и процедурите, защитаващи ученика от насилие.

Чл. 16. Когато постъпи информация за действия или ситуации, които заплашват здравето и сигурността на ученика, незабавно се информират органите по закрила на детето.

**IV. Раздел ІІІ**

**МОРАЛНИ ОТГОВОРНОСТИ КЪМ СЕМЕЙСТВОТО**

Чл. 17. Зачитане на достойнството на всяко семейство и неговата култура, обичаи, език и убеждения.

Чл. 18. Зачитане на правото на семейството да бъде информирано за начина, по който се работи с ученика.

Чл. 19. Информиране на родителите за изследователските проекти, включващи техните деца. Не се позволява и не се допуска участие в изследвания, които по някакъв начин могат да застрашат здравето, образованието, развитието или благополучието на детето.

Чл. 20. Да не се използват служебните отношения със семейството за лично облагодетелстване. Да не се влиза в отношения с членовете на семейството, които могат да навредят на ефективността на работата с ученика.

Чл. 21. Осигуряване на конфиденциалност на информацията и зачитане на правото на семейството на личен живот с изключение на случаите на малтретиране и лоша грижа.

**V. Раздел IV**

**МОРАЛНИ ВЗАИМООТНОШЕНИЯ МЕЖДУ УЧИТЕЛИТЕ**

Чл.22. В своите колегиални взаимоотношения педагогическите специалисти се ръководят от принципите на лоялност, взаимно уважение, сътрудничество и йерархична подчиненост.

Чл.23. Педагогическите специалисти нямат право да уронват доброто име или да поставят под съмнение професионализма на колегите си чрез неуместни изявления или действия пред други лица.

Чл.24. Педагогическите специалисти изпълняват задълженията си безпристрастно и непредубедено, създавайки условия на принципност и равнопоставеност. В дейността си строго се придържат към нормите, установени в Етичния кодекс за работа с ученици.

Чл.25. Педагогическите специалисти в СУ „Пейо Крачолов Яворов” са длъжни да опазват данните и личната информация на учениците и родителите, необходими им по повод на изпълнението на служебните им задължения, при спазване изискванията на Закона за защита на личните данни.

Чл. 26. Педагогическите специалисти участват активно в процеса на подобряване качеството на работата в институцията, като се отнасят внимателно и открито, с необходимото уважение и отзивчивост.

Чл. 27. Педагогическите специалисти отговарят на поставените им въпроси и изпълняват поставените им задачи съгласно длъжностната си характеристика, като при необходимост пренасочват проблема към съответното компетентно лице.

Чл. 28. Педагогическите специалисти следват поведение, което не накърнява престижа на учебното заведение, както по време на учебния процес, така и свободното им извънучилищно време.

Чл. 29. Педагогическите специалисти не използват електронни средства за комуникация, както и интернет – социални мрежи и електронна поща, за оклеветяване, заплашване и злепоставяне на участниците в образователния процес.

Чл. 30. Когато противоречията между колеги не могат да бъдат разрешени от самите тях, те търсят съдействието на комисията по етика и на училищното ръководство.

**VI. Раздел V**

**МОРАЛНИ ВЗАИМООТНОШЕНИЯ МЕЖДУ УЧЕНИЦИТЕ**

Чл. 31. Ученикът се отнася любезно, възпитано и с уважение към всеки в училищната институция, зачитайки правата и достойнството на личността и не допуска каквито и да е прояви на дискриминация.

Чл. 32. Ученикът спазва заложените в Правилника за дейността на училището права и задължения, в това число не използва мобилни телефони по време на час, не използва Интернет без позволение на учителя.

Чл. 33. Ученикът следва поведение, което не накърнява престижа на учебното заведение, както по време на учебния процес, така и в свободното си извънучилищно време.

(1) Не злослови, не разпространява доверена му информация, не създава конфликтни ситуации.

(2) Не използва електронни средства за комуникация, както и интернет – социални мрежи и електронна поща, за оклеветяване, заплашване, разпространение на лична информация. В това число няма право да изпраща/публикува съобщения: за сплашване, с неприятно и грубо съдържание, файлове с неприятно съдържание – снимки и клипове; да краде самоличност като се представя за жертва в Интернет и/или да краде акаунт.

(3) При създали се конфликтни ситуации търси незабавно съдействието на педагогическия екип, училищното ръководство и родители.

Чл. 34. В училищната институция ученикът се явява в подходящ външен вид, като се стреми да изглежда по начин, съответстващ на средата. Съобразява се с образователния характер на институцията, която сам е избрал.

Чл. 35. Ученикът е длъжен да опазва училищното имущество и да спазва изискванията за безопасност на институцията.

**VII. Раздел VI**

**МОРАЛНИ ВЗАИМООТНОШЕНИЯ МЕЖДУ УЧАСТНИЦИТЕ В ОБРАЗОВАТЕЛНИЯ ПРОЦЕС**

Чл. 36. Общуването между участниците в образователния процес се основава на сътрудничество и ефективна комуникация.

Чл. 37. Всички участници в образователния процес са длъжни да се придържат към поведение, което не провокира конфликтни ситуации, а при възникването им, да се стремят към безболезнено разрешаване, като контролират емоциите и реакциите си, независимо от обстоятелствата и държанието на външните лица.

Чл. 38. Недопустимо е отправянето на обиди между участниците в образователния процес, както и дискриминационни прояви и насилие в отношенията помежду им.

Чл. 39. Не се допуска злепоставяне, оклеветяване и заплашване между участниците в образователния процес чрез използване на електронни средства за комуникация, както и интернет – социални мрежи и електронна поща.

Чл. 40. Ученици и родители дължат уважение към педагогическите специалисти и непедагогическия персонал.

**VIII. Раздел VII**

**ВЗАИМООТНОШЕНИЯ С ОРГАНИЗАЦИОННИТЕ СТРУКТУРИ,**

**ОБЩИНА, РУО И МОН**

Чл. 39. Педагогическите специалисти извършват своята дейност на най-високо ниво на компетентност в съответствие с професионалните критерии и поемат за решаване само такива задачи, за които са придобили необходимата квалификация.

Чл. 40. Педагогическите специалисти извършват административното обслужване законосъобразно, своевременно, точно, добросъвестно и безпристрастно.

Чл. 41. Педагогическите специалисти отговарят на поставените въпроси съобразно функциите, които изпълняват. При необходимост пренасочват въпросите към съответната оторизирана институция.

**IХ. Раздел VIII**

**ПРОФЕСИОНАЛНО ПОВЕДЕНИЕ**

Чл. 42. Педагогическите специалисти в СУ „Пейо Крачолов Яворов” проявяват висок професионализъм, безпристрастност и активност при провеждането на държавната политиката на Министерството на образованието и науката.

Чл. 43. Педагогическите специалисти следва да противодействат на неправомерни действия, които биха уронили престижа и доброто име на училището.

Чл. 44. Работещият в СУ „Пейо Крачолов Яворов” не допуска да бъде поставен във финансова зависимост или в друга обвързаност от външни лица или организации, както и да иска и да приема подаръци, услуги, пари, облаги или други ползи, които могат да повлияят на изпълнението на служебните му задължения, на неговите решения или да нарушат професионалния му подход по определени въпроси.

Чл. 45. При изпълнение на служебните си задължения педагогическите специалисти в СУ „Пейо Крачолов Яворов” опазват повереното им държавно имущество с грижата на добър стопанин и не допускат използването му за лични цели.

Чл. 46. Документите и данните в училището могат да се използват от педагогическите специалисти само за изпълнение на служебните им задължения при спазване на правилата за защита на служебната информация.

Чл. 47. Педагогическите специалисти не трябва да изразяват лично мнение или да извършват действия по начин, който може да бъде тълкуван като официална позиция на администрацията, в която работят.

**Х. Раздел IX**

**КОНФЛИКТ НА ИНТЕРЕСИ**

Чл. 48. Конфликт на интереси възниква тогава, когато служителят има личен интерес и той му влияе дотолкова, че пречи на безпристрастното и обективно вземане на решения или изпълнение на служебните задължения.

(1) Педагогическите специалисти не могат да извършват платени образователни услуги на ученици, които се обучават или ще полагат изпит в училището, в което преподават.

(2) Педагогическите специалисти не могат да използват служебното си положение за лично и на семейството си облагодетелстване, давайки платени уроци по принуда.

(3) Педагогическите специалисти трябва да избягват всякакви ситуации, които могат да доведат до конфликт на интереси. При появяването на такъв конфликт те са длъжни да информират веднага ръководителите си.

(4) Педагогическите специалисти не трябва да допускат възможност друг служител да ги поставя в реален или предполагаем конфликт на интереси.

(5) В случай на вече възникнал конфликт на интереси и само съобразно с нарежданията на ръководителя им педагогическите специалисти могат да се оттеглят от служебните си задължения, които са причина за възникването на конфликта.

**ХI. Раздел X**

**КОМИСИЯ ПО ЕТИКА**

Чл. 49. (1) За спазването на Етичния кодекс и разрешаване на възникнали с приложението му казуси към училищната общност се създава Комисия по етика.

(2) Членовете се избират от Педагогическия съвет за срок от три години.

(3) Комисията се избира в срок до един месец след утвърждаването на Етичния кодекс от Педагогическия съвет.

Чл. 50.(1) Комисията по етика:

– разглежда сигнали, свързани със спазването на този кодекс;

– дава задължителни тълкувания на Етичния кодекс.

(2) Комисията по етика упражнява действие в съответствие с вътрешните правила за работа на етичната комисия.

Чл. 51. Всеки заинтересован член на училищната общност има право да внесе сигнал в Комисията по етика.

Чл. 52.(1) Комисията по етика разглежда постъпилите сигнали и изготвя доклад до директора след приключване на случая.

(2) При установено неспазване на Етичния кодекс Комисията предлага на директора налагане на санкция.

Чл. 53. Комисията по етика е длъжна веднъж годишно да отчита дейността си пред Педагогическия съвет на училището.

Чл. 54. При неспазване на нормите на поведение в Етичния кодекс, учениците и педагогическите специалисти носят дисциплинарна отговорност съгласно Кодекса на труда, Правилника за вътрешния трудов ред и Правилника за дейността на училището.

**ХII. Раздел XI**

**ВЪТРЕШНИ ПРАВИЛА**

**ЗА НАБЛЮДЕНИЕ, УСТАНОВЯВАНЕ И ДОКЛАДВАНЕ НА**

**НАРУШЕНИЯТА И ЗА ПРЕДПРИЕМАНЕ НА ПОСЛЕДВАЩИ МЕРКИ**

**ПРИ ПРИЛАГАНЕ НА ЕТИЧНИЯ КОДЕКС**

1. Настоящите вътрешни правила уреждат реда и начините за наблюдение, установяване и докладване на нарушенията и за предприемане на последващи мерки при прилагането на Етичния кодекс за поведението на учителите, служителите и работниците в училищната общност. Под „нарушения на Етичния кодекс“ по смисъла на тези правила се разбират следните групи прояви в тяхното поведение:

- действия и/или бездействия, водещи до разрушаване на доверието към училището;

- грубо отношение към участниците в образователния процес, проявено неуважение, незачитане на правата и достойнството на личността и допускане на прояви на дискриминация поради етнически, религиозни и други причини;

- прояви на накърняване на авторитета на участниците в образователния процес и на престижа на учебното заведение, допуснати в и извън училището;

- прояви на недобросъвестно и некомпетентно изпълнение на възложените функции и накърняване на интересите на други лица.

(1) Наблюдението и докладването на посочените в т. 1 нарушения да се извършват по две направления:

- вътрешно докладване – от педагогическите специалисти и учениците;

- външно докладване – от родители и настойници.

2. Сигналите за нарушенията се приемат в училището и се регистрират в дневник за входяща/изходяща кореспонденция.

3. Регистрираните сигнали се разглеждат от Комисията по етика в училището, избрана от ПС и назначена със заповед на директора.

4. Всички постъпили сигнали се разглеждат от комисията на нейни заседания, за което се води протокол.

5. Комисията не е длъжна да разглежда анонимни сигнали.

6. Членовете на комисията вземат решения с явно гласуване и обикновено мнозинство 50% + 1.

7. Председателят свиква първо заседание за разглеждане на постъпилия сигнал в срок от десет работни дни.

8. При необходимост от допълнителни данни и доказателства се извършва проверка и се провежда разговор със свидетели на нарушението.

9. При невъзможност случаят да се изясни на едно заседание, се насрочва последващо такова в срок от десет работни дни.

10. За предприетите мерки и наложени наказания председателят на Комисията по етика уведомява лицето, подало сигнала.

**ХIII. ЗАКЛЮЧИТЕЛНИ РАЗПОРЕДБИ**

Чл. 55. Етичният кодекс е насочен към всички участници в образователния процес, които трябва да се запознаят с текста му, публикуван на достъпно място.

Чл. 56. Педагогическите специалисти в СУ „Пейо Крачолов Яворов” се запознават с Кодекса срещу подпис при първоначално встъпване в длъжност.

Непосредственият ръководител е длъжен да запознае лицето с разпоредбите на този кодекс.

Чл. 57. Настоящият Етичен кодекс влиза в сила от момента на приемането му от Педагогическия съвет, представители на Училищното настоятелство и Ученическия съвет и утвърждаването му от директора на учебното заведение.